EKVA JUHATUSE KOOSOLEKU PROTOKOLL 2020-2

25.05.2020

TTÜ Meresüsteemide Instituut, Akadeemia tee 15a

Läbiviimise aeg 17:35-19:35

Koosoleku juhataja: Lembit Talpsepp

Protokollija: Tiia Eeskivi

Kohalviibijad: Lembit Talpsepp, Tiia Eeskivi, Taavi Valdlo, Jürgen Lamp ja Aavo Kergand, puudusid Aave Hommik ja Aivar Hommik.

EKVA juhatus kinnitas koosoleku päevakorra järgmiselt:

Koosoleku päevakorra projekt:

1. Uute liikmete vastuvõtmine

2. Võistluste korraldamine 2020

3. Muud küsimused

L.Talpsepp alustas päevako­rrapunktide läbiarutamist:

1. Uute liikmete vastuvõtmine:

Juhatus võttis EKVA liikmeteks ühehäälselt järgmised isikud: Kain Väljaots, Enn Kivisaar, Marje Nurk, Paavo Kais, Henn Pärn, Helina Pärn, Ljudmila Ljudina, Natalja Golubtsova ja Vladimir Solomin. Juhatus palus EKVA sekretäril Tiia Eeskivil informeerida neid EKVA liikmeks vastuvõtmiseks e-mailiga või kirjaga ning paluda uutel liikmetel, kes polnud sisseastumise/aastamaksu tasunud seda teha.

2. Võistluste korraldamine 2020:

a. Juhatus kinnitas 14.06.2020 Kohila võistluse Jürgen Lambi poolt esitatud kava kohaselt, toimuvad tõkkejooksud, jooksud ja kolm hüppeala vastavalt kinnitatud juhendile, juhatus kinnitas Jürgeni poolt pakutud osavõtumaksu, registreerimisviisi, peakohtuniku ja hilinejate kallima osavõtutasu. Lisaks Jürgenile palus juhatus kohale tulla osavõtutasusid korjama ja võistluste sekretariaaditööd tegema Tiia Eeskivi.

b. Juhatus kinnitas Lembit Talpsepa ettepaneku viia 27.06 Kohilas läbi EESTI  MEISTRIVÕISTLUSED HEIDETE MITMEVÕISTLUSES. Peakohtunikuks kinnitati Mihkel Lembit, kes on lubanud kindlustada 3 kohtunikubrigaadi komplekteerimist, punktiarvestuse programmi lubas koostada Jürgen Lamp. T.Eeskivi andis juhatusele nõusoleku minna kohale nii sellele kui 13.06 Kohilas toimuvale võistlusele osalustasusid koguma. Staadioni ettevalmistuseks lepiti kokku Aavo Kergandiga ja juhatus palus tal L.Talpsepa ettepanekul pikkades heidetes maha panna 35m kaugusjoon. Otsustai võistlus läbi viia kolmes grupis, igas grupis õiges alade järjekorras, esimese grupi alguseks määrati kell 10.00.

c. Juhatus kinnitas 15-16.08 Viljandis BALTIMAADE JA  EESTI  MEISTRIVÕISTLUSTE toimumise.

Otsustati: 1. Kinnitada osavõtutasuks võistlusteks kõikidele osavõtjatele esimese ala eest 15 eurot ja iga järgmise ala eest 3 eurot, registreerimisel kohapeal kinnitati 5 euro võrra kõrgem osavõtutasu

3. Seoses käimise kohtunike leidmise keerukusega, otsustati käimist mitte kavva võtta. 4. Otsustai ,et majutusasutusega Just Rest võtab ühendust L.Talpsepp ja täpsustab kohtade/tubade arvu. 5.

Diskuteeriti teemal vähendada alade arvu, kui peaks nõutama võistlusi väiksemas mahus. Arutusel olnud teivashüpe ja raskusheide otsustati esialgu jätta programmi. 6. Otsustati loobuda tõkkejooksude korraldamisest. 7. Otsustati tellida optiline tulemuste mõõtmine pikkades heidetes kahel alal mõlemal päeval. 8.Avadefilee kogunemine otsustati ära jätta, jäävad avasõnad ja lipukandjad. 9. Otsustati, et pakume mõlemal päeval suppi, teenusepakkujaga kokkulepe olemas 400+400 portsule. 10. Otsustati valmistada medalid Baltimaade meistrivõistluste arvestuses kolmele paremale. Eesti meistrile palutakse EKJL-l eraldada eraldi Eesti meistrivõistluste medal, mille saab sõltumata üldarvestuse kohast Eesti parim igal alal igas vanuseklassis.

Otsustati uurida võimalust tellida medalid Stamina Spordiklubi kaudu Hiinast.

d. Otsustati organisatsioonile kuuluvate heitevahendite hoidmiseks hankida teisaldatav stend. Heitevahendite väljalaenamise/tagastamise ja heitevahendite hoidmise korraldab Lembit Talpsepp.

3. Muud küsimused

Tallinna SVK esimees Henn Pärn pakkus EKVA-le välja ruumikasutust Tondi 1, kuid juhatus ei pidanud esialgu seda vajalikuks, ka oli pakkumine ebamäärane ja pigem kompav.

EKVA liikmed saavad soodushinnaga (EKJL hinnaga) spordirõivad Kergejõustikuliidu partnerilt Jalajälg alates 25.05.

L.Talpsepp on EKVA-le 2020.aastaks taotlenud järgmised toetused:

2800 eurot Viljandi linnalt Baltimaade MV korraldamiseks Viljandis

3000 eurot Kultuurkapitalilt Baltimaade MV ja rahvusvaheliste võistluste korraldamiseks

5000 eurot tegevuskuludeks Kultuuriministeeriumilt.

Kõik kolm toetust annavad võimaluse korraldada võistlusi heal tasemel, kuid eeldavad ranget kulutuste vastavust lepingule.

Tiia Eeskivil paluti koostada ja säilitada Eesti sisemeistrivõistluste kohtunikutasude kassa väljamineku order vastavuses makstud tasudega.

EKVA president Lembit Talpsepp tänas kõiki kohalolijaid, soovis head tervist ja kuulutas koosoleku lõppenuks.

Koosoleku juhataja Lembit Talpsepp

Protokollija Tiia Eeskivi